INS «Vikramaditya»

INS «Vikramaditya» (sanskrit: विक्रमादित्य; «modig som Solen») er et modifisert og modernisert hangarskip av Kiev-klassen som ble satt inn i tjeneste for den indiske marinen 16. november 2013. Skipet har blitt omdøpt til ære for Vikramaditya, en legendarisk keiser av Ujjain i India i det 1. århundre som var kjent for sin visdom, tapperhet og storsinnethet.

Hangarskipet ble opprinnelig bygd som «Admiral Gorsjkov», og tjenestegjorde i den sovjetiske marine fra 1987 og frem til Sovjetunionens sammenbrudd i 1991, da skipet ble overtatt av den russiske marinen. «Admiral Gorsjkov» var i russisk tjeneste frem til 1996. Skipet ble da tatt ut av tjeneste ettersom det var for kostbart å holde det i drift i forhold til det stramme budsjettet for de første årene etter den kalde krigen. Etter flere år med forhandlinger ble hangarskipet solgt til India 20. januar 2004, til en endelig pris på 2,35 milliarder USD. Skipet gjennomgikk en omfattende ombygging og de siste sjøtestene ble gjennomført i juni 2013, og de siste flytestene i september samme år.

 Galleri  

 Referanser 
Den indiske marinen - overflateskip  - besøkt 13. april 2014
«Wait over: Aircraft carrier INS Vikramaditya set to join Indian Navy on November 16» The Indian Express 14. november 2013 - besøkt 13. april 2014

«INS Vikramaditya sea trials successful» - The Hindu 28. juli 2013 - besøkt 13. april 2014
«Vikramaditya likely to be delivered in mid-November» - The Hindu 17. september 2013 - besøkt 13. april 2014

 Eksterne lenker 

 Video: INS vikramaditya hits water (på engelsk)
 Defense Industry Daily – INS Vikramaditya Hits Delay, Cost Increases. (på engelsk)
 INS Vikramaditya – Bharat Rakshak (på engelsk)
 Bilder, modeller og informasjon på Worldwide Aircraft Carriers  (på engelsk)
 Satellittfoto av INS «Vikramaditya» i Severodvinsk fra Google Maps

Kategori:Indiske hangarskip
Kategori:Skip fra 1982
Kategori:Skip bygget i Sovjetunionen
Kategori:Artikler i sjøfart-prosjektet